

# TILLÆGSREGLER

# KLUBMESTERSKABET

#  2024

***NISSERINGEN***

******

## TILLÆGSREGLER TIL KM PÅ NISSERINGEN I 2024 (U/ PUBLIKUM)

**ARRANGØR:**

Næstved Motor Klubs Autoafdeling

## DELTAGERE:

Medlemmer af NMKA med gyldig kørelicens i til de respektive klasser.

Alle konkurrence deltager eller deltager der træner på banen, er underlagt den gældende 20 timers arbejdsregler.

Gældende 20 timers arbejdsreglesaftalen skal underskrives inde start.

## KLASSER:

Rallycross: En samlet klasse fra 0-6500 ccm. (ingen 4wd tilladt)

Cross Kart: Mini - Indtil 650 ccm. samt Crosskart Extreme + Junior

Folkerace: Standard, Super, Damer og Ungdom.

## KØRETØJER/UDRUSTNING:

I henhold til gældende reglementer for de respektive klasser.

Dækopvarmning er ikke tilladt.

Alle konkurrencekøretøjer skal holde på et underlag af f.eks. presenning, så forurening af jorden forhindres.

Der skal være en 6 kg ildslukker i umiddelbar nærhed af alle biler, når de er parkeret i depotet.

|  |  |  |  |
| --- | --- | --- | --- |
| **Dato for KM-afdelinger:** |  |  |  |
| 1. KM | 6. April | Lørdag | Kl. 08-18 |
| 2. KM | 15. Juni | Lørdag | Kl. 08-18 |
| 3. KM, Inkl. hygge efter løb | 6. Juli | Lørdag | Kl. 11-17 |
| 4. KM, Inkl. afslutningsfest efter løb: | 5. Oktober | Lørdag | Kl. 08-18 |

## TEKNISK KONTROL:

## Der henholdes til klasserne gældende tekniske reglementer. (Reglement 2)

Alle deltagende køretøjer skal have været gennem teknisk kontrol inden løbet. Der er teknisk kontrol kl. 09.00 – 09.30 ved hver afdeling af KM for anmeldtekøretøjer.

Stikprøvekontrol derefter kan forventes efterfølgende.

Startnumre skal være påsat i henhold til gældende reglement.

Registrering af væsentlige støj- og/eller sikkerhedsmæssige mangler vil medføre startforbud ved den pågældende afdeling.

Det samme gør sig gældende, hvis tidligere noteret mangler jævnfør vognbogen eller påtale ikke er udbedret. Ved manglede vognbog, henvises der til administrativ cirkulære H4.

Alle deltagere i Rally Cross skal have monteret en AMB TranX260 transponder inden teknisk kontrol, og nummeret skal oplyses til licenskontrol. Transponder kan lejes af klubben.

## TILMELDING:

Tilmelding på [www.knagen.dk.](http://www.knagen.dk/) Tilmelding lukker torsdagen før KM kl. 23.59.

Efteranmeldelse til hver afdeling af KM kan foretages i depothuset på dagen fra kl. 08.30.

Tilmelding skal være foretaget inden kl. 09.30.

Der kan ikke forventes deltagelse ved tilmelding senere end dette tidspunkt.

 Der kan ikke forventes, at der på dagen åbnes for klasser, der ikke er tilmelding til om torsdagen.

## STARTGEBYR:

Pris kr. 350,- for kørere over 17 år. Pris kr. 175,- for kørere under 17 år.

Startgebyr betales i depothuset til licenskontrol, hvis det ikke er indbetalt forud i BANK på konto nr:1551-4120515.

Som nyt, er der kommet Dankort automat, som betalingsmulighed.

Til de afdelinger, hvor det er lykkedes at skaffe officials til hele dagen, pålægges startgebyret kr. 30,- til dækning af officials diæter.

## AFBUD TIL EN AFDELING AF KLUBMESTERSKAB:

## Hvis du ønsker at melde fra, skal du SENEST på løbsdagen kl. 08.00, via mail eller telefonisk på:

## Mail: nielsenmotoersport384@gmail.com

## Tlf. Gert Nielsen: 21274208

## Der henholdes til reglement 5 Offroad, klassen gældende sportslige reglement, hvis andet ikke er nævnt i nedenstående

## KONKURRENCEREGLER FÆLLES:

## LODTRÆKNING:

Lodtrækning til startopstilling foretages ca. kl. 9.30

Folkerace og Cross Kart: Lodtrækning til alle indledende heatrunder.

Rallycross: Lodtrækning til startopstilling til første indledende heatrunde.

Førermøde kl. 9.45.

Der er mødepligt.

Første træning på banen starter ca. kl. 10.00.

Første heat starter kort efter sidste bil er kommet i mål efter træning. Rækkefølge oplyses på førermødet.

Alle kører 3 indledende heat á 5 omgange og 6 omgange i finaler.

Hvis det af tidsmæssige årsager er nødvendigt, så kan antal indledende heat nedsættes til 2, eller der kan skære i antal omgange i hvert heat.

**STARTPROCEDURE:**

Startprocedure er påbegyndt, når alle biler er på plads og har fået vist et 5 sekunders skilt. Starten går, når det grønne lys tændes. Ved manglende lys startes med Nationalflag.

**AFVIKLING:**

Deltagerne er selv pligtige til at holde øje med i hvilke heat, de skal deltage. Er en deltager ikke klar til det pågældende heat eller finale, betragtes den pågældende som værende ikke startet i heatet eller finalen.

Har en deltager ikke fuldført mindst ét af de indledende heat, betragtes vedkommende som udgået af det pågældende løb og kan derfor ikke opnå deltagelse i finalerne.

Udelukkes/diskvalificeres en kører i et finaleheat, bliver denne placeret sidst i finalen.

Hvis der til et løb er **mindre end 3 kørere** tilmeldt i en klasse, køres klassen ikke.

Dog skal der i **Folkerace Standard være tilmeldt mindst 8 deltagere**, hvis klassen skal køre separat, ellers køres kun Folkerace Super. Dog vil der være mulighed for separat finale i Standard ved mere end 5 deltagere.

**TYVSTART:**

Ved tyvstart vises det røde flag.

Den deltager, som tyvstarter tildeles straffen minus jokerlap i pågældende heat/finale.

Tyvstart er en fakta dom.

Der henholdes til reglement 5, 50.603, og klassens gældende sportslige reglement på dasu.dk

## ALTERNATIV BANE:

I alle klasser vil der blive anvendt alternativ bane. Hvis ikke, oplyses dette ved førermøde ved hver KM- afdeling. Når der anvendes alternativ bane, skal og må denne bane kun benyttes én gang i hvert heat. Ved overtrædelse heraf sker udelukkelse af heatet.

## KLUBMESTERSKAB:

Alle 4 løb er afdelinger af årets klubmesterskab, og 3 afdelinger er tællende.

**Pointgivning:** En førsteplads i en afdeling giver 20 point, en andenplads giver 18 point og herefter 17, 16, 15 point osv.

Ved pointlighed i den samlede stilling, er det den sidste, næstsidste osv. afviklede afdeling, der er afgørende. Der kåres kun klubmestre i de klasser, der har været åben i mindst 2 afdelinger.

## OFFICIALS TIL RÅDIGHED:

Enhver konkurrence deltager er pligtig til ved hvert løb at stille med mindst en hjælper (over 16 år), der tilmeldes senest kl. 9.30 på stævnedagen. Vedkommende skal stå til rådighed, hvis der bliver brug for hjælp som flagpost, på starten, i depot, ved baneservice, i tidtagning o.l.

## TVIVLSSPØRGSMÅL/STRAFFE:

I tvivlsspørgsmål vedr. foranstående tillægsregler er det løbsledelsen, der har den endelige afgørelse. Det er ligeledes løbsledelsen, der har den endelige afgørelse vedr. straffe i forbindelse med usportslig opførsel/kørsel eller lignende.

Der vil bl.a. stikprøvevis blive foretaget alkoholtest.

Protester iht. Reglement 5, 50.4, 50.5, 50.6 og protestgebyr iht. Adm. Cir. H4.

**Ved usportslig opførelse henholdes der til reglement 1, reglement 5, og administrativ cirkulære I18.**

Der kan forventes teknisk efterkontrol iht. Reglement 5, 50.7, 58.104 og 58.105.

Eventuelle ændringer i nærværende tillægsregler vil senest blive meddelt ved førermødet.

## PRÆMIER:

I den endelige KM-stilling samt ved hvert løb er der pokal til nr. 1, 2 og 3, dog max. til 50% (oprundet) af deltagerne i en åbnet klasse.

## KONKURRENCEREGLER RALLYCROSS:

Der køres kun en klasse 0-6500ccm. Dog kåres en klubmester i alle klasser, hvis køreren har deltaget i min. 2 afdelinger, og klassen har haft min. 3 deltagere igennem sæsonen.

Hvis der er flere end 5 startende til en afdeling, deles op i 2 eller flere heat til hver heatrunde, så der så vidt muligt startes med lige mange i hver heat.

Startopstilling til 1. indledende heatrunde afgøres ved lodtrækning. Til 2. indledende heatrunde afgøres den af point fra 1. heatrunde, og startopstillingen til 3. indledende heatrunde afgøres af point fra 1. og 2. heatrunde sammenlagt. Laveste point er førstevælger til startplacering, derefter næstlaveste osv. Ved opdeling i flere heat starter laveste point i første heat, næstlaveste i andet heat osv.

Startopstilling: Indledende heat: Max. 5 kørere på linje. Finaler: 2-2-2. (startspor 1-3, 2-4, 3-5)

Udgåede kørere får 30 point. Kørere, der ikke fuldfører heatet inkl. fejlkørsel ved alternativt spor, betragtes som udgået. Hvis en kører får en advarsel i et heat, tillægges 10 sek. til den i heatet opnåede tid. Ikke startede kørere får 40 point. Udelukkede kørere får 50 point.

De sammenlagte point for en deltagers to bedste heats er afgørende for deltagelse og startplacering i finalerne. Har flere deltagere samme pointtal, er den hurtigste enkelttid fra indledende heat afgørende. De 4 deltagere med laveste point deltager i A-finalen, de 4 efterfølgende deltager i B-finalen og de 6 efterfølgende deltager i C-finalen. Nr. 1 og 2 fra C og B-finalen rykker videre op i B og A finalen, og får her sidste startposition. Laveste samlede point vælger først startposition i finalerne. Ved mere end 8 tilmeldte køres B-finale og ved mere end 12 deltagere køres C-finale.

Deltagere, der udgår af en finale, placeres efter flest kørte omgange. De deltagere, der ikke har kvalificeret sig til en finale, opnår de efterfølgende placeringer efter finaledeltagerne. Placeringen for ikke-finaledeltagere findes ud fra de sammenlagte point i de indledende heat. For deltagere, som har kvalificeret sig til en finale, men er forhindret i at starte, bliver deres startplads stående tom, og der tages ikke reserver ind. Ved placeringen i den pågældende finale, betragtes de pågældende som været udgået på første omgang. Udgår to eller flere deltagere på samme omgang, er deres startplacering til den pågældende finale afgørende.

Placeringen i A-finalen, og derefter B-finalen, er afgørende for det pågældende løb.

Ved manglende tidstagerudstyr vil der blive kørt efter placering.

## KONKURRENCEREGLER CROSS KART:

Startopstilling til indledende heat max. 6 karts i hvert heat fordelt i tre rækker med max. 2 karts i hver række. Startorden 2-2-2 forskudt startspor (1-2, 3-4, 5-6) fremkommer ved lodtrækning til indledende heat. Hvis deltagerantallet ikke er deleligt med 6, deles heatene op, så der, så vidt det er muligt, er lige mange i hver heat. Hvis der er mellem 7 - 9 tilmeldte karts, kan der startes med op til 9 karts i heatet. Startopstilling som til finaler med max. 9 karts i 3 rækker med 3 på hver række, som alle holder forskudt (3-3-3)

Hver deltager kører 3 indledende heat, hvor der gives point således: Nr. 1 får 12, nr. 2 får 11, nr. 3 får 10 point osv.

Pointene fra de 2 bedste indledende heat lægges sammen, og de 7 pointrigeste fortsætter til finalen. Hvis der ikke køres B- og C-finaler, er det er de 9 pointrigeste, som fortsætter til finalen. Ved pointlighed i indledende heat er den/de kørere bedst, der har flest 1. pladser, derefter flest 2. pladser, flest 3. pladser osv. Hvis der stadig er lighed, trækkes lod.Ved flere end 13/20 tilmeldte karts køres der B- og C-finaler. De to bedste fra C-finalen går videre til B- finalen og de 2 bedste fra B-finalen går videre til A-finalen

Hvis en kører får en advarsel i et heat, fratages fra 1 til 3 point.

Det er pointantallet, der bestemmer startplaceringen i finaleheatet, således at den pointrigeste får bedste startposition, næst pointrigeste ved siden af osv. Ved pointlighed afgøres startposition ud fra tredje heatrunde osv. Ved stadig lighed afgøres det ved lodtrækning. Som bedste startposition regnes inderbanen. Udgår en eller flere deltagere i finaleheatet, eller kommer vedkommende ikke til start i et finaleheat, hvortil kvalifikation har fundet sted, bliver vedkommende placeret sidst i finaleheatet – hvis flere, deles sidstepladsen.

## KONKURRENCEREGLER FOLKERACE (SUPER, STANDARD, DAMER OG UNGDOM)

Der starter op til 6 biler i hvert heat, startende på 1 række. Såfremt deltagerantallet i de indledende heat ikke er deleligt med 6, deles heatene op således, at der i hvert heat, så vidt det er muligt, starter lige mange, dog max. 6 biler.

Startplaceringen til alle indledende heats afgøres ved lodtrækning. Hver deltager kører tre indledende heat, hvori der gives point således, at nr. 1 får 7, nr. 2 får 5, nr. 3 får 4 point o.s.v. Pointene fra de indledende heat lægges sammen, og de 5 pointrigeste går i A- finalen, de 5 næst pointrigeste går i B-finalen og de 6 næste går i C-finalen.

Såfremt der stiller mindre end 13 kørere til start ved en afdeling, køres kun A- og B-finale, og hvis mindre end 8 kørere, køres kun A-finale.

Hvis en kører får en advarsel i et heat fratrækkes fra 1 til 3 point.

Startplaceringerne til finalerne afgøres ved, at den pointrigeste vælger startposition først, næst pointrigeste vælger som nr. 2 osv. Som bedste startposition regnes inderbanen. Ved pointlighed i de indledende heat er den kører bedst, som har det højeste pointtal i 3. indledende heat. Er der stadig pointlighed, er den kører bedst, som har det højeste pointtal i 2. indledende heat. Er der stadig pointlighed, foretages der lodtrækning.

Vinderen af C-finalen går videre til B-finalen, og vinderen af B-finalen går videre til A-finalen. Placeringerne i A-finalen og derefter B- og C-finalen er afgørende for placeringen i det pågældende løb. Udgår en eller flere deltagere i et finaleheat, eller kommer vedkommende ikke til start i et finaleheat, hvortil kvalifikation har fundet sted, bliver vedkommende placeret sidst i det pågældende finaleheat - hvis flere, deles sidstepladsen i finaleheatet.

Deltagere, der ikke har kvalificeret sig til en finale, opnår de efterfølgende placeringer ud fra de opnåede point i de indledende heat. Ved pointlighed er den kører bedst, som har det højeste pointtal i 3. indledende heat, derefter er 2. indledende heat afgørende. Ved stadig pointlighed, deles placeringen.

## TILBUDSTID:

Fra sidste vogn er i mål i dagens sidste finale, er der en tilbudstid på 15 min. Alle deltagere er pligtige til at sælge deres køretøjer for en pris af kr. 9.500,- for Folkerace Super og Ladies. Prisen for Ungdom og Folkerace Standard er kr. 6.500,-. Der afgives bud på et køretøj ved at lægge budsummen i en kuvert. Det er den budgivnes ansvar, at det er det korrekte beløb, der lægges i kuverten. Der betales et budgebyr er kr. 200,- pr. bud. Budgebyr tilfalder klubben.

**Bud modtages kun kontant.**

Ved bud på egen bil er det, mod forevisning af vognbog, tilladt at lægge 1 eller flere bud på denne, hvor kun budgebyret bliver betalt.

Ved tvivlsspørgsmål ang. budrunde, henholdes der til reglement 5, gældende sportslige folkerace reglement.

Ingen tilmeldte køretøjer må forlade depotet, før der er givet meddelelse om, at tilbudstiden er slut, og resultatlisten ophængt. Overtrædes dette, straffes med min. en bøde på kr. 5.000,- til klubben samt nægtet deltagelse ved flere KM’er og træninger på Nisseringen før tilladelse fra bestyrelsen.

*Med venlig hilsen:*

***Løbsledelsen Næstved Motorklub Auto Afd.***